लखनऊ। भारतीय जनता पार्टी के प्रदेश अध्यक्ष डाॅ0 लक्ष्मीकान्त बाजपेयी ने वाराणसी में प्रतिकार यात्रा पर पुलिस द्वारा किये गयेे बर्बता पूर्वक लाठी चार्ज की कडे शब्दो में निन्दा की है। डाॅ0 बाजपेयी ने वाराणसी में हालात के बेकाबू होने और बडे़ इलाके में कर्फ्यू के लिए अखिलेश सरकार को दोषी ठहराया। उन्होंने कहा कि गणेश प्रतिमा विसर्जन के दौरान संतो के ऊपर अमानवीय ढ़ग के किये गये लाठी चार्ज के पश्चात ही वाराणसी में आमजन में अखिलेश सरकार के प्रति आक्रोश था। भाजपा ने वहां के डी.एम, एस.एस.पी., एस.पी. सिटी समेत दोषी अधिकारियों के ऊपर कड़ी कार्यवाही की मांगी की थी। किन्तु अखिलेश सरकार अपनी नीतिगत अपंगता के कारण हाथ पर हाथ धरे बैठी रही। जिसका परिणाम आज वाराणसी की जनता कर्फ्यू के रूप में झेल रही है।